ביקורת ראשונית - Massdrop Veil Wind Shell
שביל ישראל ומסלולים ארוכים בעולם » כללי » פורום ציוד » ביקורת ראשונית - Massdrop Veil Wind Shell
#1 נשלח : יום רביעי 01 אוגוסט 2018 22:38:29(UTC)
מעיל רוח אולטרלייט (75 גרם, כולל כובע, מידה M) שמאסדרופ ייצרו. כיס אחד באזור החזה.
כמה עלה: 63.38 דולר כולל משלוח לארץ.
הביקורת נכתבת כי כרגע אמנם המעיל לא זמין, אבל אני מעריך שמתישהו הוא יופיע שוב, כי התמורה לכסף מעולה.
איכות הרכבה: טובה. התפרים נראים בסדר גמור, אין שנצים. הריצ'רץ' קטן יחסית ונראה מעט עדין, כצפוי מאולטרלייט - ממליץ להיות עדין איתו.
משקל: תואם את הצהרות היצרן. קליל עד בלתי מורגש.
מחיר: מצויין.
מידה: כדאי לטעות למעלה. מאסדרופ מציינת שהמעיל הדוק - Slim Fit - והם מתכוונים לזה. אני M בדרך כלל, וזה קצת צר עלי בזרועות. למטה אחד הקונים ציין דבר דומה - קצת לוחץ בחזה. כדאי להזמין מידה אחת למעלה מהמידה הרגילה שלכם. עם זאת, למרות שזה צר - בשימוש יומיומי זה בסדר, כולל רכיבה וריצה, אני לא מרגיש צורך להיפטר ממנו. כלומר, המידה גבולית - הייתי מעדיף מידה למעלה. הכובע בסדר גם לבעלי ראש גדול והרבה שיער. כצפוי במשקל הזה, הוא בלי שרוכי כיווץ, אלא אלסטי. מוקדם לדעת כמה ההידוק האלסטי של הכובע והשרוולים עמיד.
נשימה: טובה. מאסדרופ מציינת שהמעיל הוא 'לשימוש כל היום בפעילות באקטיביות נמוכה', אבל מצד שני אומרת שהוא מיועד לפעילויות כמו 'טיולים, רכיבה על אופניים' וכו'. אז בדקתי אותו בהליכה וגם ברכיבה מאומצת על אופניים. הסיכום - נושם לא פחות ממעילי רוח קלי משקל אחרים, ומתייבש מהר למדי (דגמי ההשוואה שלי הם מעיל רוח כבד יותר של קולומביה ומעיל רוח קל, אבל לא *כזה קל*, של Montbell, שמשמש אותי שנים). לא ניסיתי לרוץ בו קילומטרים ארוכים, אבל התחושה בסדר ובמשקל הזה אני חושב שבהחלט אקח אותו איתי אם יהיה סיכוי לגשם בחצי מרתון ירושלים הקרוב.
עמידות ברוח: טובה. בדקתי אותו כאמור ברכיבה עד מהירות של כ-52 קמ"ש, עם כל מיני רוחות צד. עושה את העבודה כצפוי.
עמידות בגשם: טובה, אבל לא להגזים בציפיות. בדקתי אותו תחת מטר כבד של כמה דקות - נשארתי יבש מתחתיו, ולפחות כשהוא חדש הציפוי גורם למים להחליק ממנו. אבל זה לא מעיל גשם וסביר שבמוקדם או במאוחר, ויותר מוקדם מאשר במאוחר, תירטבו. הוא יגן עליכם במטר פתאומי קצר ויעשה את הגשם פחות מציק גם אם תירטבו, כמו כל מעיל בערך, אבל הוא לא יבלום סופה ממושכת.
עמידות לשחיקה: מוקדם מדי לדעת, אבל תביאו בחשבון שמדובר במעיל ששוקל 75-80 גרם, כן? בקיצור, זה לא משהו שמיועד לטיפוס צוקים או לשבת עליו כשמחליקים על קרח. זה מיועד כמעיל רוח מתחת תרמיל או סתם ככה, ואני מקווה שהוא יחזיק מעמד זמן רב. נראה.
סיכום: המעיל נותן תמורה מצויינת למחיר ועושה מה שהוא אמור לעשות במשקל אפסי למדי. עדיף מידה למעלה. מומלץ מאוד - בתקווה שהוא גם יהיה עמיד לאורך שנים.
https://www.massdrop.com/buy/massdrop-veil-wind-shell?utm_source=linkshare&referer=5U9BQG
נערך ע"י משתמש יום שלישי 06 נובמבר 2018 19:18:26(UTC) | סיבה: הביקורת עודכנה ונוספו פרטים.
Amtrak ב 02/08/2018(UTC), חתול ב 02/08/2018(UTC), neutrino ב 11/11/2018(UTC)
#2 נשלח : יום שישי 03 אוגוסט 2018 22:02:45(UTC)
קיבל תודה: 13 פעמים ב 9 הודעות
חברים, גם אני השתתפתי בדרופ ואחרי המתנה מאוד ממושכת, המעיל הגיע אלי, (צבע כחול)
הזמנתי מידה M, ואני מרגיש שזה צמוד לי מידי בחזה, קטן מידי, אך אילו חשבתי שצריך לעלות במידה אחת לפני חצי שנה.... זה היה בול.
סה"כ עושה רושם מצויין, מתקפל למידה זערורית, "ממש להיות עם ולהרגיש בלי"
פניתי לשרות לקוחות בבקשה להחליפו במידה גדולה יותר, אולם לצערי לא נראה לי שזה בר ביצוע
הקיצר, אני חייב מידה גדולה יותר ולכן מוכן למוכרו לבעלים חדשים.
יתאים למי שמידתו "31-32"
במידה ומשהו מהקוראים מעוניין במעיל, צרו קשר בהודעה פרטית.
#3 נשלח : יום שלישי 06 נובמבר 2018 19:17:56(UTC)
עדכנתי את הביקורת אחרי שימוש נוסף כולל רוח וגשם, עכשיו היא ביקורת ראשונית ולא סקירה ראשונית.
1 משתמש הודה ל Yagil עבור הודעה מועילה זו.
חתול ב 06/11/2018(UTC)
#4 נשלח : יום רביעי 07 נובמבר 2018 00:34:53(UTC)
רק דיברתי וזה חזר: הדרופ שוב פעיל, לפחות לעוד 19 שעות.
#5 נשלח : יום רביעי 28 נובמבר 2018 19:03:33(UTC)
כרגע במחיר של $48.84 כולל משלוח לארץ. יש עוד פחות משעה עד לסיום הדרופ. אני כבר לא הצלחתי להתאפק.